Neuvoston asetus (ETY) N:o 518/77 annettu 14 päivänä maaliskuuta 1977 erilaisten lisättyjen sokereiden vientitukien myöntämistä koskevien yleisten sääntöjen vahvistamisesta hedelmä- ja vihannesjalostealalla



Virallinen lehti nro L 073 , 21/03/1977 s. 0022 - 0023

Suomenk. erityispainos Alue 3 Nide 8 s. 0159

Kreikank. erityispainos: Luku 03 Nide 17 s. 0245

Ruotsink. erityispainos Alue 3 Nide 8 s. 0159

Espanjank. erityispainos: Luku 03 Nide 12 s. 0065

Portugalink. erityispainos: Luku 03 Nide 12 s. 0065



NEUVOSTON ASETUS (ETY) N:o 518/77 annettu 14 päivänä maaliskuuta 1977 erilaisten lisättyjen sokereiden vientitukien myöntämistä koskevien yleisten sääntöjen vahvistamisesta hedelmä- ja vihannesjalostealalla EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 14 päivänä maaliskuuta 1977 annetun neuvoston asetuksen (ETY) N:o 516/77(1) ja erityisesti sen 5 artiklan 3 kohdan, ottaa huomioon komission ehdotuksen, sekä katsoo, että asetuksen (ETY) N:o 516/77 5 artiklan 3 kohdassa säädetään, että neuvosto antaa mainitun asetuksen liitteessä II tarkoitettujen tuotteiden vientitukien myöntämistä koskevat yleiset säännöt, on syytä säätää tuen myöntämisestä, ei ainoastaan yhteisöstä peräisin oleville tuotteille, vaan myös kolmansista maista tuoduille tuotteille, jotka jälleenviedään näihin maihin; tuen myöntämiseen olisi kuitenkin jälkimmäisessä tapauksessa liityttävä tietyt edellytykset keinottelun estämiseksi, ja yhteisön toimijoiden välisen kilpailun vääristymien estämiseksi on tarpeen, että toimijoita koskevat hallinnolliset edellytykset ovat samat kaikkialla yhteisössä, ON ANTANUT TÄMÄN ASETUKSEN: 1 artikla Tässä asetuksessa vahvistetaan asetuksen (ETY) N:o 516/77 5 artiklan 3 kohdassa tarkoitettujen vientitukien myöntämistä koskevat yleiset säännöt. 2 artikla 1. Tukea myönnetään vietäessä asetuksen (ETY) N:o 516/77 liitteessä II tarkoitettuja tuotteita, jotka: a) ovat peräisin yhteisöstä; b) on tuotu kolmansista maista ja joista on maksettu niitä tuotaessa mainitun asetuksen 2 artiklan 1 kohdassa tarkoitettu maksu, ja sillä edellytyksellä, että viejä osoittaa, - että vietävä tuote ja aiemmin tuotu tuote ovat yksi ja sama tuote ja - että maksu on kannettu tuotetta tuotaessa. 2. Edellä 1 kohdan b alakohdassa tarkoitetussa tapauksessa tuki on kaikille tuotteille samansuuruinen kuin tuotaessa kannettu maksu, jos tämä maksu on pienempi kuin vientipäivänä sovellettava tuki; jos tuotaessa kannettu maksu on suurempi kuin vientipäivänä sovellettava tuki, sovelletaan viimeksi mainittua. 3 artikla Tukea maksetaan, jos on osoitettu, että tuotteet - täyttävät jommankumman 2 artiklan 1 kohdassa tarkoitetuista edellytyksistä, ja - ne on viety yhteisön ulkopuolelle. 4 artikla 1. Kumotaan erilaisten lisättyjen sokereiden vientitukien myöntämistä koskevien yleisten sääntöjen vahvistamisesta hedelmä- ja vihannesjalostealalla 16 päivänä syyskuuta 1969 annettu neuvoston asetus (ETY) N:o 1838/69(2). 2. Viittauksia 1 kohdan mukaisesti kumottuun asetukseen pidetään viittauksina tähän asetukseen. 5 artikla Tämä asetus tulee voimaan 1 päivänä huhtikuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä maaliskuuta 1977. Neuvoston puolesta Puheenjohtaja J. SILKIN (1) EYVL N:o L 73, 21.3.77, s. 1 (2) EYVL N:o L 236, 19.9.1969, s. 2